ในวินาทีแห่งวิสัยทัศน์...
มันคือยุค 1930 ณ กรุงซาน ฟรานซิสโก
โจเซฟ บี. ฟรายด์แมน กับ จูดิธ ลูกสาวตัวน้อย
กำลังนั่งเล่นกันอยู่ที่เคาเตอร์ ในร้านเครื่องดื่ม
จูดิธเพิ่งจะสั่งมิลค์เชคมา
ไม่รู้ว่ารสวนิลลาหรือสตรอเบอรี่
เมื่อมิลค์เชคมาเสิร์ฟ โจเซฟก็เห็นจูดิธน้อยง่วนอยู่กับมัน
ทั้ง ๆ ที่นั่งอยู่บนเก้าอี้สูง
เธอก็ไม่สามารถดูดจาก หลอดที่ทำขึ้นจากกระดาษมวน
ที่โผล่ขึ้นมาจากมิลค์เชคนั้นได้
ในวินาทีแห่งวิสัยทัศน์นั้นเอง โจเซฟก็ปรับเปลี่ยนหลอดของจูดิธ
เขาสอดตะปูเกลียวเข้าไปในปลายแกนหลอด
แล้วใช้ไหมขัดฟัน
กดกระดาษให้ลงไปตามร่องของตะปูเกลียว
ทำให้เกิดร่องเล็กที่มีระยะห่างเท่า ๆ กัน
หลังจากนำตะปูเกลียวออก
หลอดก็สามารถงอไปทางด้านหนึ่งของแก้วได้
แล้วจูดิธก็ได้ลิ้มรสมิลค์เชคแสนอร่อย
โจเซฟได้เริ่มทำการตลาด หลอดหักงอใหม่เอี่ยมนี้
ในโรงพยาบาลเพื่อช่วยให้ผู้ป่วย สามารถดื่มน้ำได้แม้จะเอนตัวนอนอยู่
แต่สุดท้ายแล้ว ด้วยการตลาดและความจัดเจน ในธุรกิจของเบทตี้ ผู้เป็นน้องสาว
หลอดข้องอก็ได้กลายมาเป็นอุปกรณ์ขวัญใจ ของคุณน้อง ๆ หนู ๆ ทั้งหลาย
และเป็นของใช้ที่มีอยู่ประจำทุกบ้าน